बिहार के गया से गिरफ्तार हुआ अहमदाबाद धमाकों के दो संदिग्ध  
तौसीफ ने धमाकों में भूमिका स्वीकार की
अहमदाबाद धमाकों के समय पीएम मोदी मुख्यमंत्री थे
विभिन्न जांच एजेंसियां कर रही हैं पूछताछ
मामला सिविल लाइन थाना के राजेन्द्र आश्रम के पास एक साइबर कैफे का है. जहां वह कई दिनों से साइबर कैफे में आकर घंटों रहकर किसी से बात करता था. मामला उस वक्त सामने आया जब कैफे संचालक के फेसबुक पर एक आतंकी फोटो आया जो दिल्ली पुलिस के द्वारा भेजी गई 5 तस्वीरों में से एक था. उसमें से एक युवक की चेहरा मिलने से शक हुआ और उसने तुरन्त स्थानीय पुलिस को फोन किया और पुलिस ने पहुंचकर दोनों को पकड़ लिया. फिलहाल पुलिस उनसे पूछताछ कर रही है.  वहीं सूत्रों से सूचना मिली है कि एक युवक अपना नाम अतीक बता रहा है और 5 लाख का इनामी बदमाश भी हो सकता है. वहीं इस मामले में स्पेशल ब्रांच, सीआईडी व आईबी की टीम जांच मे जुटी हैं. वहीं पुलिस को वह अपना घर अलग- अलग जगह बता रहा है. उसकी बताई जगह पर पुलिस जांच करने के लिए गई थी, लेकिन वह गलत निकली.